als_Latn dik_Latn sag_Latn
Real Madrid ka bërë blerjen e parë zyrtare për merkaton e verës. Bëhet fjalë për mesfushorin kampion bote Toni Kroos i cili largohet nga Bayerni i Mynihut për të luajtur tashmë në La Liga. 30 milion euro ka derdhur në arkat e skuadrës gjerman,Reali i Madridit. Veshja e bluzës së klubit kampion të Europës është një stad i ri i rëndësishëm në karrierën e Toni Kroos i cili ishte një nga lojtarët më të mirë të kupës së botës që sapo u mbyll. Në total operacioni për afrimin e Toni Kroos i ka kushtuar madrileneve plot 100 milion euro pasi vec 30 milion euro që i shtojnë Bayernit të Mynihut, vetë lojtari ka firmosur një kontratë 6 vjecare më një përfitim total prej 70 milion euro. Pritet qe Kroos të përbëjë dyshen defensive të mesfushës bashkë me Luka Modric ndërsa pas ardhjes së tij tek skuadra merenges, pritet të largohet tek Arsenali Sami Khedira për 25 milion euro.
als_Latn